**'The Enemy Guides Us How to Operate': Palestinian Hamas Using of Open Source Intelligence (OSINT) in its Intelligence Warfare against Israel**

Netanel Flamer

All political and military organizations need intelligence to inform their activities. The theoretical and historical research tends to focus on intelligence operations by states rather than by non-state actors.[[1]](#footnote-1) This is true also with regard to research on counterintelligence designed to maintain a terrorist organization’s clandestine nature.[[2]](#footnote-2) Non-state actors intelligence should be analyzed respectively to these actors bring, inherently, the weaker player in an asymmetric warfare against a state. As such, they seek to generate achievements of the greatest impact using the most efficient means, given its relative poverty of resources compared with those of its state-enemy.[[3]](#footnote-3) While some papers seeking to shed light on the topic have been written in the last decade, there is still a large lacuna in the academic discourse.[[4]](#footnote-4)

One of the main areas of Hamas since its inception in December 1987 is the media. Hamas considered communicating with both the Palestinian society and the world public opinion. First, Hamas used quite primitive methods, such as local publications and leaflets.[[5]](#footnote-5) Gradually, Hamas media efforts became wider and more technological, operating TV and ratio channels, as well as several internet websites.[[6]](#footnote-6) Nevertheless, Hamas uses the media not only to spread is ideas and narrative, but to learn about its Israeli enemy as well. From the very beginning, Hamas collected Information for its needs. Naturally, the intelligence activities has developed in parallel with the organizational evolution, becoming more organized, in-depth, wide, and sophisticated, conducted by institutionalized intelligence apparatuses.[[7]](#footnote-7)

Open Source Intelligence (OSINT) is crucial component for every intelligence agency. It's been estimated that at least 80 percent, some claim even 95 percent, of the information required for a state can be found in open sources.[[8]](#footnote-8) Gathering intelligence from open sources has two main Characteristics: It is publicly available and it is always secondhand and therefore should be vetted.[[9]](#footnote-9) As we shell see, Hamas exploit the relative openness of the Israeli press during the last decades to collect valuable information for its needs.

This activity is fruitful for Hamas very much because the Israeli evolution regarding the openness of the press in the last decades .In 1989, Israeli Supreme Court significantly limited the Military Censorship's authority to reject publication of information. It determined that Censorship should be conducted only in cases where there is 'a near certainty of real danger' to national security and public order.[[10]](#footnote-10) This limitation reflected a cultural change in the Israeli society of giving a large weight to the value of freedom of speech. Parallel with the development since the 1990's to nowadays of new media, the internet, the social networks and smartphones, the ability to put a blue pencil on sensitive information became much complicated. Simultaneously, the IDF decided to strengthen the bonds with the Israeli press and to adopt "open to press" policy.[[11]](#footnote-11) Eventually, these relations almost got out of control. In 2006 Second Lebanon War, the IDF attitude was to be open as much as possible for the press.

במהלך המלחמה, התקשורת הישראלית פרסמה מידע רב שכלל פרטים צבאיים וביטחוניים רגישים. מלבד הדלפות ומידע שהעובר במסגרת קשר\יים לא מותרים בין קצינים בכירים לעיתונאיים, חלק גדול מהמידע הגיע מצה"ל במישרין מתוך אותה גישה של פתיחות תקשורתית. במילותיו של הרמטכ"ל דאז, רא"ל דן חלוץ : "על צה"ל להימנע מנקיטת צעדים כלפי כלי התקשורת, לנוכח העובדה כי ישראל היא מדינה דמוקרטית, בה יש חשיבות עליונה לחופש העיתונות והמידע[[12]](#footnote-12).The Winograd Committee, who investigate the war, criticized some elements of this IDF's "opening to the press" policy. However, the committee has not recommended withdrawing the policy, but only to tight the security components of it.[[13]](#footnote-13)

This article aims to describe and analyze Hamas's OSINT activity, collecting various important information from Israeli open sources. Throughout the long struggle of the organization against Israel, it will discuss the phenomenon, its contributions for the organization and the risks lying in using it. The research is based mainly on a lot of Primary sources from within Hamas, many of them are published for the first time in this platform or have not yet been given serious attention by scholars in the field. Thus, it draws a wide picture on the topic, with many illustrations and examples.

**האוסינט של חמאס מהקמת הארגון ועד למיסוד הזרוע הצבאית ברצועת עזה בשנת 2006**

עוד מימיו המוקדמים של הארגון, פעיליו השתמשו באוסינט למגוון צרכים. במהלך שנות התשעים שימשה סוכנות הידיעות "קדס פרס" מעין מאגר מידע עבור פעילי חמאס. בחיפוש שערכו אנשי השב"כ והמנהל האזרחי במשרד העיתונות בחברון במרץ 1993 נמצא חומר ארכיוני רב, קטעי עיתונות ישראלית, פירוט של אירועי השטח ודוחות של "בצלם".[[14]](#footnote-14) גם בקרב פעילי חמאס בחו"ל נאסף מידע גלוי. מכון הכיסוי לפעילות חמאס בארה"ב מהקמתה ובמשך שנות ה-90 נקרא The Islamic Center for Research and Studies, שכן בתחילה באילינוי ולאחר מכן עבר לוירג'יניה. מכון זה עסק באיסוף מידע וכתיבת חומרי הסברה שהיו בסיס לקבלת ההחלטות של ההנהגה בארה"ב. במכון זו בוצע איסוף שיטתי של חומר גלוי. משרדי תרגום בשטחי יו"ש ועזה תרגמו את העיתונות הישראלית ובכל יום בצהריים החומר היה נשלח ממזרח ירושלים לארה"ב בכדי שיגיע בהקדם ליעדם. כמובן, שגם מידע מעיתונות ערבית ובינ"ל רוכזה במכון. גם מכון המחקר של האוניברסיטה האסלאמית בעזה אסף מידע על השטחים והעביר את חלקו למפקדת חמאס בחו"ל. מקור נוסף למידע הייתה סוכנות "קדס פרס" וסניפיה, שהיו למעשה מרכזים לאוסינט. המידע הועבר באמצעות טלפון או פקס לסניף הראשי ללונדון ומשם היו נשלחים לארה"ב או ירדן עפ"י צורך.[[15]](#footnote-15)

פרט לאיסוף השוטף, נעזרו חוליות ותאים של הארגון בתקשורת הגלויה בכדי לקדם את פעילותם לשם למידה וניתוח השיח בצד הישראלי. בנובמבר 1992, לאחר הניסיון החלוצי של חולית חמאס בהובלת יחיא עיאש לבצע פיגוע בתל אביב באמצעות מכונית תופת, הסתייע אחד מחברי החוליה בתקשורת הגלויה כדי לברר מה עלה בגורלה של הפעולה ומה תוצאותיה. התחוור לו, באמצעות כך, כי הפעולה אמנם נכשלה שכן המכונית נתפסה, אך גם על המסוכנות שבה נתפסת פעולה מעין זו בישראל, פעולה אשר כונתה, לדידו, על ידי משטרת ישראל כ"מסוכנת ביותר מאז קום המדינה".[[16]](#footnote-16)

בספר שנכתב על ידי פעיל חמאס ג'מיל ואדי עבור פעילי חמאס ופורסם לאחר מותו ב1993, הוא מסביר כי כחלק משיטת המחקר הוא מתבסס, בין היתר, על דיווחים של התקשורת הגלויה הישראלית, הן שידורי הטלוויזיה והן הרדיו בכדי לראות כיצד האירוע נתפס בישראל ואילו צעדים ישראל נקטה כנגד הפעולות הללו. לדוגמה, הוא מצטט את ההשפעה שיש לפעולות הללו על האזרחים בישראל ועל הקושי של גורמי הביטחון להתמודד איתן, לאור מובאות מעיתון "ידיעות אחרונות". לאחר ניסיון חטיפת החייל אלון קרוואני ברצועת עזה, בספטמבר 1992, למדו אנשי החוליה מהתקשורת הישראלית על כך שהדבר הוביל לגיבוש נהלים חדשים בצה"ל באשר לנסיעה בצירי התנועה (נסיעה בזוגות ועוד) ביהודה, שומרון ועזה ולאחר מכן אף בתוך תחומי הקו הירוק. [[17]](#footnote-17)

גם לאחר פיגוע של חמאס ביישוב הישראלי גני טל ברצועת עזה (ינואר 1993) נאסף מידע רב מהתקשורת הישראלית בכדי לראות את התגובות והתובנות בישראל לפיגוע. כך, לדוגמה, תורגמו דבריו של הפרשן הישראלי אלכס פישמן בעיתון "חדשות" אשר תיאר את הפיגוע כחידוש במאפייני הפעולה של ארגוני הטרור הפלסטיניים בכך שחדרו לתוך יישוב ישראלי ועל הצלחתה של חמאס לגבור על סידורי הביטחון באמצעות תכנון מוקדם. כמו כן, הובאה דעתו לפיה שהפיגוע מהווה ראיה שגירוש פעילי הארגון בדצמבר 1992 למרג' אלזהר לא פגע באופן משמעותי ביכולת הצבאית של הארגון ודעה דומה של כתב הג'רוזלם פוסט. כמו כן נאסף ותורגם מידע מעיתון "על המשמר", אשר בה מובאים דבריו בשם מקורבים להנהגת הישראלית לפיה מאז הגירוש חלה ירידה בפעילות גדודי אלקסאם, אך בעקבות הפיגוע ניכר שיש לנקוט בצעדים נוספים וקשים מול הארגון. ברקע, ראוי לציין שבחמאס היה חשוב לקבל היזון חוזר לקישור שעשו בישראל בין הפיגוע לבין החלטת בית המשפט העליון לאשר בדיעבד את גירוש פעילי הארגון, שכן זו היתה אחת המטרות בקביעת מועד הפיגוע.[[18]](#footnote-18)

פעילות זו נמשכה גם במהלך האנתפאצ'ה השנייה. בחודשים מאי-יולי 2002 הוציאו אל הפועל אנשי חוליית סלואן מספר פעולות טרור בתוך שטחי ישראל כנגד יעדי איכות. בחודש מאי הונח מטען במיכלית דלק אשר עשתה את דרכה למתקן פי גלילות, שם פוצצה על ידי אנשי החוליה. כחודש לאחר מכן, הניחו אנשי החוליה מטען על פסי הרכבת באזור לוד וכעבור חודש נוסף הניחו מטען על פסי הרכבת באזור רחובות. לאחר פיגוע המיכלית, עקבו אנשי החוליה אחר דיווחי התקשורת הגלויה ושם גילו, להפתעתם, שהפיגוע אותו תכננו באשר למשאית הוא בעל פוטנציאל גדול הרבה יותר מאשר פיצוץ המשאית גרידא – ויכול היה להביא לפיצוץ של מתקן דלק בפי-גלילות ולהביא לנזק רב הרבה יותר, לפיצוץ שכונות שלמות ולגרימת מוות ופציעה לאלפי תושבים באזור. כמו כן, הם התעדכנו על הערכות המצב בישראל נוכח הפעולה, על תגבור האבטחה וביצוע תרגילי אבטחה במקום בנוכחות רה"מ שרון. עם זאת, אנשי החוליה לא הוציאו מהכח אל הפועל פעם נוספת את המתווה שכן בזמן הזה התנתק הקשר עם המוביל האסטרטגי של החוליה, אבראהים חאמד, ואנשי החוליה לא יכלו לקבל על עצמם החלטה אסטרטגית שכזו. בהקשר זה, ראוי להביא ככתבם וכלשונם את דבריו של ראש החוליה, מחמד ערמאן, בהמלצתו לאנשי חמאס בעקבות האירוע:

חובתו של כל אדם הפועל בהתנגדות לכיבוש היא לעקוב אחר התקשורת של האויב ולדעת איך היא חושבת, על מנת להתוות את התכנית המתאימה. בנוסף, המעקב אחר התקשורת מספק ללוחמי הג'האד מידע חינם שלא חשבו עליו כלל, לפיכך חובתם של מתכנני פעולות ההתנגדות לשלוט בשפה העברית ולעקוב אחר כל הידיעות והניתוחים הישראליים. זוהי נקודה חשובה ביותר, אשר איש אינו יכול בשום אופן להתעלם ממנה.[[19]](#footnote-19)

אנשי החוליה אף יזמו פיגוע שכלל הנחת מטען על פסי הרכבת. לאחר הניסיון הראשון, ב-21 ביוני 2002, שהוביל לחמישה פצועים, הם עקבו אחר שידורי התקשורת הגלויה בישראל. בין הדיווחים הם למדו מראיון עם קצין משטרה שהסיבה לנזק המועט יחסית היתה השימוש במטען של 5 ק"ג חומר נפץ, ושאם המטען היה גדול פי שלושה, כלומר חמישה עשר ק"ג, הנזק היה משמעותי הרבה יותר. התובנה הזו שלמדו אנשי חמאס, מתוארת בספרות הארגון תחת הכותרת "האויב מלמד אותנו כיצד לפעול" ומודגשת החובה על כל פעיל לדעת עברית ולעקוב אחרי התקשורת הגלויה שמחלקת "מתנות בחינם" עבור חמאס של מידע ערכי שלא היה מקבל בדרכים אחרות.[[20]](#footnote-20)

בשנת 2004 ניתן לזהות פן נוסף של איסוף מידע מהתקשורת הגלויה בישראל בפרסומים מאת הארגון, שנעשה על ידי משרד התקשורת של גדודי עז אלדין אלקסאם. כך, לדוגמה, בלקט של התייחסויות של גורמים בישראל המבוסס על אוסינט לאחר מבצע "ימי תשובה" (מבצע צבאי של צה"ל ברצועת עזה שנערך בין בספטמבר-אוקטובר 2004) ופעולות נוספות של חמאס ניכר איסוף שיטתי ממגוון מקורות מידע תקשורתיים בישראל. כך, למשל, באשר למבצע "ימי תשובה", על בסיס כתבה ב"מעריב" מפורט החשש הישראלי מלהיכנס למלחמה בשטח בנוי במחנה הפליטים ג'באליא והחשש מאבידות בנפש. מעיתון "במחנה" מצוטט קצין צה"ל המייחס לחמאס עמידה עיקשת מול הפעולה הישראלית. כמו כן, מופיעה ביקורת מעיתון "הארץ" על כך הפעולות הכושלות של ישראל שמחד גיסא לא מביאות להפסקת הירי ומאידך גיסא מביאות להרג של חפים מפשע בצד הפלסטיני ולביקורת בינלאומית על ישראל. מעיתון "ידיעות אחרונות" נלקח המידע לפיו קצינים בצה"ל ביקשו לבצע "נסיגה שקטה" בכדי לסיים את המבצע שלא תחת לחץ בינלאומי.

באשר למבצע אחר של חמאס בתקופה זו, במסגרתו פוצצה מנהרת תופת מתחת למוצב צה"ל ברפיח (13 בדצמבר 2004), מובא ניתוחו של עמוס הראל ב"הארץ" המנתח את הקושי של צה"ל להתמודד עם איום כמו מנהרת תופת וכן על חשיבות הפיגוע כמי שמציב את חמאס כזו שסילקה את ישראל מרצועת עזה בכוח הזרוע (לקראת ההתנתקות הצפויה הייתה לקיץ 2005). לבסוף, על בסיס אמצעי התקשורת, מובאת ביקורת של חברי הכנסת בועדת חוץ וביטחון על המצב ברצועת עזה, וכן באשר לכוחה הצבאי ההולך וגובר של חמאס ופעולותיה המוצלחות המציבות אתגר שלצה"ל אין מענה מלא עבורו (לדוגמה, ירי פצצות מרגמה שלצה"ל אין יכולת לסכלו).[[21]](#footnote-21)

בתחילת 2005 ממשיך האיסוף מהתקשורת הגלויה, כאשר ביטוי לו ניתן לראות בתרגום כתבה של עיתון "הארץ" על החשש בישראל מפני מלחמת אזרחים פנימית נוכח פינוי היישובים ברצועת עזה, ועמדות בישראל ביחס לאפשרות זו, שהולכת ונהיית ממשית.[[22]](#footnote-22) נושא זה, של המצב הפנימי בישראל לקראת ההתנתקות, הוסיף להיות נושא מרכזי עליו שקדו אנשי חמאס בהיותם ניזונים מהתקשורת הישראלית. כך, בלקט חדשות שבועי בענייני ישראל דווח על חייל ישראלי שהתאבד מכיוון שיחידתו קיבלה פקודה להשתתף בפינוי המתוכנן בגוש קטיף, כמו גם על התפנותם החשאית של תושבי אלי סיני בשל המשך הירי על יישובם וכן על ביקור של רה"מ שרון ושר הביטחון מופז בשדרות בכדי לעודד את התושבים לבל יעזבו את העיר.[[23]](#footnote-23)

**שימוש במקורות גלויים לאחר מיסוד הזרוע הצבאית של חמאס**

בסביבות שנת 2006, לאחר תהליך המיסוד של הזרוע הצבאית של חמאס והקמת Military Intelligence Department (MID), הפך האוסינט של חמאס למסודר ונרחב הרבה יותר. אמנם בכירי הארגון ואנשיו, אשר רבים מהם למדו עברים לאורך השנים כתוצאה ממגעים עם גורמים ישראליים ובין כתלי הכלא הישראלי, המשיכו להיות ניזונים באופן עצמאי מהתקשורת בישראל. כך, לדברי שליחו של אחמד אלג'עברי, ראש הזרוע הצבאית של חמאס עד לחיסולו בשנת 2012, אלג'עברי היה עוקב באופן שוטף אחרי התקשורת הישראלית ומבין את תוכן הדיווחים גם מבלי שהוא נזקק לתרגום.[[24]](#footnote-24) אך חלק הארי של הפעילות המודיעינית במישור זה עברה למנגנונים האחראיים על כך בארגון.

ה-MID שבגדודי אלקסאם הוציאה לאור, ככה"נ משנת 2007, דו"ח שבועי בשם "עניינים ישראליים" (שא'ון אסראא'יליה). בדברי ההסבר על הדו"ח ומטרתו נאמר כי הוא מכיל "מעקב אחרי חדשות וניתוח אירועים בגזרה הציונית, מרכז באופן מפורט את החדשות בעלות האופי והביטחוני... והמדיני". מטרתו של הדו"ח היא לגבש "תפיסה ובקירות בהתפתחויות ובאירועים בכדי לקבל רקע ותשתית להתבסס עליהם".[[25]](#footnote-25) ראוי לציין כי הדוח מכיל בכריכה האחורית הערה תחת הכותרת "חשוב", לפיה יש להשמיד את החומר לאחר השימוש בו, ראיה לכך שמדובר מבחינת חמאס במידע מודיעיני לכל דבר ועניין.

בכדי להבין את מאפייני האיסוף הגלוי של חמאס, להלן יוצג בפירוט תוכנו של גיליון לדוגמה של הדו"ח, גיליון 36, מתאריך 18 בפברואר 2010, המבוסס על כתבות מהשבוע שלפני כן. על דף השער מופיעות כותרות של ידיעות, האחת כ"כותרת הראשית", והיתר כ"כותרות משנה". בעמוד הראשון ישנו פירוט של הכותרת הראשית עוסקת בפרטים אשר מוסר רה"מ לשעבר אהוד אולמרט על מאחורי הקלעים של קבלת ההחלטות במבצע עופרת יצוקה, בין היתר על בסיס כתבה שהתפרסמה בעיתון "מעריב". בתוך כך מוצג המשקל הרב שייחסו הבכירים הישראלים לסוגיית מספר הקרבנות האזרחיים בצד הפלסטיני בבואם להחליט על היקף המבצע ועומקו.[[26]](#footnote-26) לאחר מכן, מחולק הדו"ח לארבעה מדורים: "ענייני ביטחון" (שא'ון אמניה), "עניינים צבאיים" (שא'ון עסכריה), "חדשות קשורות" (אח'באר אלמתעלקה, הכוונה לחדשות שיש להן קשר לחמאס ולתחומי העניין שלו בישראל) ולבסוף ידיעות על המצב הפנימי והמדיני בישראל. בסופו, ישנה הערכת מצב כוללת לאור חדשות השבוע, ניתוח ומסקנות.

לשם המחשה, תחת המדור ענייני ביטחון מופיעה, למשל, כתבה העוסקת במתווך הגרמני לשיחות בין ישראל לחמאס סביב סוגיית חייל צה"ל גלעד שליט, שהיה בזמנו עוד בשבי, לרגל מינויו לתפקיד בכיר בקהילת המודיעין הגרמני, ובתוך כך שיח על ההצעות שמסרה ישראל לחמאס באשר לעסקת חילופי שבויים. זאת, על בסיס פרסומים ב"ידיעות אחרונות" וערוץ 2 בטלוויזיה הישראלית. תחת המדור "עניינים צבאיים", מופיעה, בין היתר, כתבה על ההרכבה של מערכת ההגנה האקטיבית "חץ דורבן" על נגמ"שים מסוג "נמר" של צה"ל ועל היחידה שצפויה להצטייד בסוג הנגמ"שים על זה, לאור כתבה מעיתון "במחנה", שמופץ מטעם צה"ל. תחת המדור "חדשות קשורות", לדוגמה, מפורט סקר דעת קהל של מכון "מאגר מוחות" לפיו 50% מהדתיים-הלאומיים בישראל תומכים בסירוב פקודה ומחאה כנגד פקודות הצבא, לאור כתבה ב"מעריב". תחת המדור הרביעי, מופיעים מעין מבזקים קצרים יותר העוסקים הן בהיבט הפוליטי-מדיני בישראל, כמו עיסוק ביחסי ישראל-רוסיה ותמורות במערכת הפוליטית בישראל, והן בהיבט החברתי-כלכלי, כמו יחסי יהודים-ערבים, מצב העוני בישראל וסוגיות פשיעה. .[[27]](#footnote-27)

בסוף הדוח מובא ניתוח כללי של המצב השבועי העולה מהאיסוף הגלוי. לפי הניתוח, הקולות העולים מישראל מההנהגה ומהדיווחים והניתוחים העיתונאיים מכוונים לסוגיה עיקרית אחת והיא איראן, ובייחוד לבלימת תכניותיה לפיתוח נשק גרעיני ונשק מתקדם. ביקורו של נתניהו ברוסיה היה אף הוא למטרה זו, בכדי לרתום את הרוסים למאבק ולהביא להסכמתם להטלת עיצומים על איראן עד להפסקת תכנית הגרעין מצידה, שעל פי ישראל הינה תכנית למטרות צבאיות וגם מטרת ביקורו של שר החוץ ליברמן, באזרבייג'ן, היה בהקשר זה. כמו כן מוצגות מורכבות הנושא נוכח המו"מ שנמשך במקביל בין איראן למעצמות. איומיה והצהרותיה של ישראל כלפי חמאס וחזבאללה מקושרות אף הן לאותה הסוגיה, שכן על פי כותבי הדו"ח ישראל תופסת אותן כבנות חסות של איראן. לסיכום ולשם המחשת הדברים, מובאים דבריו של השר לעניינים אסטרטגיים, משה יעלון, בכנס הרצליה באשר לצורך של ישראל להתכונן לתקיפת איראן נוכח המשך מאמציה הגרעיניים.[[28]](#footnote-28)

דוגמה נוספת לאיסוף אוסינטי מסודר הוא מהדורה שהופקה לפחות משנת 2007 על ידי מחלקת המודיעין הצבאי בשם "בשולי האירועים", אשר לא ניתן לקבוע אם הופקה באופן יומי או שבועי. במהדורה מסוקרות כתבות נבחרות מהתקשורת הישראלית בנושאים שמעניינים את חמאס עם תרגום לערבית, כאשר לפני כל כתבה מתואר בקצרה מה הנושא שלה. לדוגמה, המהדורה המתוארכת ל-7 באפריל 2008, שארכה כ-17 דקות, פותחת במידע אשר על פי מחלקת המודיעין הצבאי מצביע על כך שצה"ל סבור שבמערכה הבאה בעזה תהיה לוחמה משמעותית בתווך התת קרקעי ועל כן הוא מתאמן להתמודד עם מתאר שכזה, ולאחר מכן מובאת כתבה בנושא מערוץ 10 ובה מתועדים אימוני צה"ל. הכתבה הבאה מתוארת ככזו שעוסקת בפיתוח יכולת נ"מ נגד כלי טיס של חזבאללה, כאשר גם כאן הכתבה היא מערוץ 10 המציג את חיילי צה"ל באימון המתרגל את הנשק. הכתבה הבאה המובאת היא סיקור ראיון של ח'אלד משעל לרשת Sky הבריטית בערוץ 2 הישראלי, ובתוך כך הדגשת אמירתו כי גלעד שליט עדיין חי והתייחסותו לירי רקטות של חמאס אל עבר גני ילדים ישראליים לפיה חמאס אינו מכוון לגני ילדים אלא מדובר בסטייה סטטיסטית בשל הנשק הלא מתקדם שברשותו, ואדרבה – האמריקאים והמערב מוזמנים לצייד את הארגון בנשק מתקדם ומדויק יותר. הכתבה האחרונה נוגעת להחלטת הכנסת להעניק הטבות לחיילי המילואים המשרתים בצה"ל עם דיווח של ערוץ 10 בנושא.[[29]](#footnote-29)

גם בכדי לנתח את העמדה הישראלית ואופן פעילות ישראל במסגרת המשא ומתן להשבת החייל החטוף גלעד שליט, שנכתב על גבול רצועת עזה ביוני 2006, הפעילה חמאס מומחים שיעקבו באופן דקדקני אחרי הצהרות הבכירים הישראלים, בהנהגה המדינית והצבאית, בסוגיה. אחד מהם, המכונה אבו אנס, בכיר בתחום האוסינט של חמאס, הציג לבכירי חמאס ניתוח לאחר עליית בנימין נתניהו לשלטון בשנת 2009 לפיו ישראל "גוררת רגליים" במו"מ ומצויה במבוי סתום וכי פניו של נתניהו לפתרון מדיני ולא צבאי לסוגיה. ניתוח זה, לצד ניתוחים אחרים, היוו את הבסיס לקביעת המדיניות של חמאס במגעים מול ישראל.[[30]](#footnote-30) יש לציין, כי אכן נמנעה ממשלת נתניהו מאז השבעתה (31 במרץ 2009) מלבצע פעולה רחבת היקף כנגד חמאס עד לשחרורו של גלעד שליט באוקטובר 2011, על אף שאירועי הסלמה מהסוג שהביאו להחלטת ממשלת ישראל לצאת למבצע צבאי רחב היקף ("עמוד ענן") בנובמבר 2012, היו גם לפני שחרורו של שליט. לאור כך, ניתן לומר כי הניתוח של חמאס והערכתה בדבר המדיניות הישראלית במקרה זה היו נאמנים למציאות.

ה-MID הפיקה אף מהדורות וידאו שבועיות הכוללות את עיקרי המידע שנאסף מהתקשורת הגלויה. לדוגמה, אורכה של מהדורת האוסינט המכונה "אלמשהד אלאסראא'ילי" מספר 184 מנובמבר 2011 הוא כ-29 דקות. הכתבה הראשונה בחלק הראשון, המבוסס על שידורי הטלוויזיה הישראלית, עוסקת במיסוד קשרים בין ישראל לבין דרום סודן, לרבות רצון של ישראל להשתמש בשדות תעופה במדינה. בתוך כך, ישנו פירוט על החלטה אסטרטגית של רה"מ הישראלי נתניהו לשיפור היחסים של ישראל עם מדינות קרן אפריקה. הכתבה השנייה היא למעשה תמלול בערבית של כתבה מערוץ 10 הישראלי העוסקת בשיעור ההולך וגובר של צעירים שדוחים את גיוסם לצה"ל, אשר עתיד על פי ההערכות דאז להגיע לשיעור של קרוב ל-60 אחוזים בשנת 2020. הדבר מסב לצה"ל בעיה, שכן רבים מדוחי השורות הם צעירים דתיים, חלק גדול מהם מיהודה ושומרון, אשר מהווים חלק משמעותי מקרב המתגייסים לשירות קרבי. הכתבה השלישית עוסקת באלימות הגואה בקרב ערביי ישראל ואזלת ידם של מנגנוני ביטחון הפנים נוכח התופעה, על בסיס כתבה בערוץ 10 הישראלי. הכתבה הרביעית עוסקת בממצאי דוח העוני בחברה הישראלית, לפיו 23 אחוזים מהתושבים חיים מתחת לקו העוני. הכתבה הבאה עוסקת בסיקור בתקשורת הישראלית של ההחלטה של הסוכנות הבינלאומית לאנרגיה אטומית להימנע מלהטיל סנקציות על איראן נוכח המשך פעילותה בתחום הגרעיני. בתוך כך, מסוקרים חילוקי הדעות בישראל בין הדרג המקצועי לדרג הפוליטי בנוגע למדיניות הנכונה מול תכנית הגרעין האיראנית.[[31]](#footnote-31)

בחלק השני, המבוסס על התקשורת הגלויה מובאת כתבה בעיתון "ישראל היום" על הדאגה בישראל מהתחזקות כוחם של "האחים המסלמים" במצרים, כתבה נוספת העוסקת ביחסים המתוחים בין שר החוץ דאז אביגדור ליברמן לבין ראש המוסד תמיר פרדו וניסיונותיו של רה"מ נתניהו לגשר על הפערים. הכתבה השלישית עוסקת בשביתת הרופאים בישראל וניסיונות הממשלה להביא את המשבר לפתרונו ובמקביל איומיו של רה"מ על השובתים כי המשך השביתה יביא לנזק לרופאים דוגמת הבאת רופאים מהודו, כתבה נוספת עוסקת בהחלטת ארה"ב לספק טילים חודרי מיגון למדינות המפרץ והאחרונה בעליית מחירים חדרה במחירי החשמל בישראל לאור הבעיות בהזרמת הגז ממצרים. בסיום המהדורה ישנן קריקטורות מהתקשורת הישראלית העוסקות בחשש הישראלי מהמשך אירועי "האביב הערבי", החשש מפיתוח טילי ארוכי טווח בידי איראן ושתיים נוספות הלועגות בניסיונו של רה"מ נתניהו למצוא מחליפים לרופאים הישראליים השובתים.[[32]](#footnote-32)

נראה כי החל משנת 2013, עברה האחריות על הפקת המהדורה ממחלקת המודיעין הצבאי למשרד ההסברה של הזרוע הצבאית של חמאס, אך מעבר לעיצוב הגרפי של המהדורה ניכר כי התכנים נשארו כשהיו וניתן להעריך כי האיסוף המשיך להיעשות במחלקת המודיעין הצבאי ורק ההפקה של המהדורה עצמה הועברה למשרד ההסברה (אשר ידוע ביכולותיו המתקדמות להפיק תוצרים ויזואליים). בכדי שלא להאריך יתר על המידה, יוצגו להלן מספר מהדורות נוספות בתמצית, תוך אזכור אנקדוטות במתוכן. לדוגמה, המהדורה מתחילת יולי 2013 עסקה, בין היתר, בתרגיל נרחב של חטיבת גולני שכלל התמודדות בלחימה בשטח בנוי על בסיס מסקנות שהופקו, בין היתר, מהלחימה בבנת ג'ביל במהלך מלחמת לבנון השנייה וכן בתרגיל חטיבתי של גולני שנערך ברמת הגולן, כמו גם בכלי טיס חדשים שרכשה ישראל מארצות הברית ויכולתיהם. כמו כן, סוקרה כתבה בתקשורת הישראלית על יחידה שייטת 13 ומבצעי עבר שלה ,לרבות במהלך האנתפאצ'ה השנייה וכן מידע על פריסת סוללת "כיפת ברזל" באזור הצפון.[[33]](#footnote-33)

ניתן לראות כיצד המקורות הגלויים הישראליים היו מקור מידע בלתי נדלה עבור חמאס במגוון תחומם. באמצעות OSINT, התוודעו אנשי חמאס למידע על אמצעי לחימה, יחידות צה"ל, פריסת כוחות, תרגילים ואימונים, הלכי רוח והיבטים חברתיים בנוגע לחברה הישראלית ועוד. מידע זה הושג על ידי חמאס בקלות רבה, מבלי שנדרשו לארגון מאמצים רבים כדי להשיגו, ושוקלל בהערכת המצב של הארגון שכללה גם איסוף ממקורות אחרים וביצוע אנליזה. כפי שיוצג להלן, לצד היתרונות הרבים והמידע שהושג על ידי חמאס באמצעות הOSINT, היה בהתבססות על מקור זה גם חסרונות.

**הערכה אסטרטגית לקראת מבצעים גדולים של ישראל ברצועת עזה**

מיד לאחר התנתקות ישראל מרצועת עזה בקיץ 2005, וביתר שאת לאחר השתלטות חמאס על רצועת עזה ביוני 2007, החל ברצועת עזה בכלל ובחמאס בפרט שיח באשר לאפשרות שישראל תחזור ותבצע פעולה צבאית נרחבת ברצועת עזה. במרץ 2007, לדוגמה, שודרה בערוץ תכנית אשר הוקדשה לשאלה האם ישראל "תפלוש" לרצועת עזה. במסגרת התכנית הועלו לשידור אזרחים אשר דנו בסוגיה ממגוון זוויות והציגו שיקולים מגוונים: צבאיים, מדיניים, חברתיים ופוליטיים ככאלו שמשפיעים על ההחלטה הישראלית בדבר פעולה רחבת היקף.[[34]](#footnote-34)

במאי 2007 שודרה תכנית נרחבת אשר עסקה בהכנות של הארגונים השונים ברצועת עזה, וביניהם הג'אהד האסלאמי הפלסטיני, ועדות ההתנגדות העממית, גדודי חללי אלאקצא וכמובן הזרוע הצבאית של חמאס לקראת פעולה רחבת היקף של ישראל ברצועת עזה. בתכנית הציגו פעילים מהארגונים את הערכותיהם בדבר האפשרות הממשית שפעולה כזו צפויה בקרוב ואת ההכנות והאימונים שהם נוקטים לקראת פעולה שכזו. דובר חמאס אומר בסרט כי הארגון לוקח ברצינות אפשרות כזו לאור הרצון של הממשלה בישראל לזכות בנקודות בדעת הקהל הפנימית, בכדי להוכיח לעולם הערבי את קיומן של מנהרות חמאס, וכן רצון הבכירים בישראל לשקם את מעמדם, הן בכירי הדרג המדיני (ובראשם רה"מ דאז אולמרט, לאור ההליכים הפליליים שלו) והן בכירי הדרג הצבאי (לאור כשלונם במלחמת לבנון השנייה וההתנתקות מרצועת עזה).[[35]](#footnote-35)

ב-14 בספטמבר 2007 נערך בצפון רצועת עזה אימון בהשתתפות בכיר חמאס נזאר ריאן, אשר היה חלק מההכנות של חמאס להשלמת תכנית ההגנה להתמודדות עם כוחות צה"ל לכשאלו ייכנסו לרצועת עזה. באימון השתתפו חוליות של הזרוע הצבאית של חמאס שנועדו להתעמת עם כוחות חי"ר של צה"ל.[[36]](#footnote-36) בשלהי 2007 כבר היתה עסוקה הזרוע הצבאית של חמאס בהכנה לקראת פעולה רחבת היקף של ישראל. פעיליה התאמנו לתרחיש שכזה, בין היתר באמצעות שימוש במטענים, בטילי נ"ט ונשק קל, אשר חלקם נלקחו שלל ממחסני הפתח לאחר השתלטות חמאס על רצועת עזה ביוני 2007.[[37]](#footnote-37)

הפעולה הצבאית הנרחבת אליה התכונן חמאס אכן יצאה אל הפועל, עת בצהרי יום שבת, 27 בדצמבר 2008, יצא לדרך מבצע "עופרת יצוקה". מהלך הפתיחה של המבצע כלל תקיפה אווירית סימולטנית של עשרות כלי טיס של חיל האוויר הישראלי מטרות מגוונות של חמאס ברצועת עזה. קדמה למבצע תקופת מתיחות שהחלה עם שבירת הרגיעה המוסכמת, ה"תהדיה", בין הצדדים ב-4 בנובמבר 2008, עת צה"ל ביצע פעולה לחשיפה ונטרול של מנהרת תופת של חמאס שנחפרה באזור מחנה הפליטים אלבורג' במרכז רצועת עזה. בעקבות המבצע, בו נהרגו מספר אנשי חמאס, החלו חילופי מהלומות בין הצדדים עד שבצד הישראלי גמלה ההחלטה לצאת למבצע רחב היקף.[[38]](#footnote-38)

על אף ההכנות המקדימות לאפשרות של מבצע רחב היקף מצד ישראל ולמרות תקופת המתיחות, חמאס הופתע. הוכחות לכך ניתן למצוא למכביר. בעת התקיפה, בכירי חמאס היו במשרדיהם (בניגוד לנוהל לפיו מפקדות ומשרדים מפונים בעת חשש לתקיפה ישראלית), לרבות אסמאעיל הניה שהיה בלשכתו. מתחם הסראיא', שבו נמצאים משרדי הממשלה של חמאס, היה מאויש. העדות הברור ביותר היא טקס סיום קורס קציני משטרה שנערך בעת התקיפה במגרש מסדרים בלב העיר עזה. המסדר הותקף ונהרגו בו 89 אנשי חמאס, לרבות מפקד המשטרה, תופיק ג'ברי. מובן כי במידה ובחמאס היו מעריכים שצפויה תקיפה נרחבת, לא היה נערך המסדר, ודאי לא באוויר הפתוח בעיצומו של יום.[[39]](#footnote-39)

בכדי להתחקות אחר מקור הטעות של חמאס בהערכת הצעד שנקטה ישראל, ראוי להציג את מכלול המידע והשיקולים של הארגון. ביום חמישי שלפני התקיפה, התקשר עוזר שר ההגנה המצרי, אחמד עבד אלחאלק, אל בכיר חמאס מחמוד אלזאהר, והתריע בפניו כי ישראל מתכוונת להנחית על חמאס מכה קשה, על פי המסרים שהוא קיבל מפגישה שנערכה בין שרת החוץ הישראלית ציפי לבני לנשיא מבארכ. הוא הביע את הערכתו היא כי ישראל רצינית בכוונותיה, ומסר דומה קיבל גם בכיר אחר של חמאס, מוסא אבו מרזוק. מאידך, קיבלה חמאס אך מסרים מרגיעים. העיתונאי החוקר שלומי אלדר, מעיד כי כשבוע לפני פרוץ המבצע, הוא הפליג בספינה מלימסול שבקפריסין אל רצועת עזה. ברצועה הוא פגש את עבד הניה, בנו של אסמאעיל, אשר ניסה להבין ממנו האם רוחות המלחמה שנושבות מצד ישראל, בדבר אפשרות שישראל תכנס למהלך צבאי נרחב, הן רציניות. אלדר השיב לו כי על פי מה שהוא רואה בתקשורת הישראלית פניו של שר הביטחון ברק הן להרגעה, ולא להסלמה.[[40]](#footnote-40)

למערכת השיקולים של חמאס נכנסו גם טיעונים נוספים להערכה כי ישראל לא צפויה לפתוח במהלך קרקעי נרחב, אותם הבליטו אישים כמו ח'אלד משעל ואחמד אלג'עברי. ראשית, הם סברו כי הבחירות הקרובות בישראל יהוו גורם מרסן שימנע מהממשלה לצאת למבצע נרחב. בנוסף, היותו של החייל החטוף גלעד שליט עדיין בשבי חמאס היתה, לדידם, שיקול מכריע בבואם להעריך כי ישראל לא תצא למבצע נרחב שיעמיד את שלומו של שליט בסכנה. ברקע לכך, העובדה כי בשנים 2008-2007 היו מספר אירועים שלאחריהם נשבו "רוחות מלחמה" בישראל אשר לא התפתחו לכדי מבצע נרחב, היוו אף הם ראיה תומכת לכך שגם הפעם התגובה לא תהיה חריגה.[[41]](#footnote-41) עוד סיבות אשר נטען כי היוו סיבות לכישלונו של חמאס להעריך את התקיפה הנרחבת הצפויה הם הניסיון הישראלי הרע ממלחמת לבנון השנייה וצפי להיעדר תמיכה בינלאומית במבצע שיגרמו לישראל להסס מלהיכנס למבצע וכן החשש שיוחס לישראל מלפתוח במבצע רחב היקף לאור הסכנה שהיא תיגרר לעימות במספר חזיתות לאור הסלמה אפשרית בלבנון ובאזור יהודה ושומרון.[[42]](#footnote-42)

בישראל, דאגו לסייע לחמאס להתמיד בהערכתו כי לא צפוי מבצע נרחב בעת ההיא. על פי יואב גלנט, אלוף פיקוד הדרום בזמן מבצע עופרת יצוקה, אחת מהנחות היסוד של הפיקוד הייתה שחמאס לוקה בחסר בתחום המודיעין האסטרטגי, שכן הוא מסתמך בהקשר זה על ניתוח דיווחי התקשורת בלבד. זאת, לעומת מודיעין בדרג המבצעי, שם חמאס הפעיל תצפיות וכן ביצע למידה מתמשכת מהעימותים עם צה"ל, אשר אירעו לעתים תכופות בשנים 2008-2007, מתוכם הבין יכולות ודפוסי פעולה של צה"ל והשתפר כתוצאה מכך ביכולת ההתמודדות מולו. לפי גלנט, הדבר הביא לכך שחמאס לא הצליח לאתר מבעוד מועד את הכוונה לצאת למבצע רחב היקף, שכן דיווחי התקשורת בישראל בתקופה שקדמה למבצע הרבו במסרים לפיהם לא ניתן להכריע את הטרור באמצעים צבאיים ושירי הרקטות הוא בלתי נמנע ובכך הביאו את חמאס להכרה שפעולה נרחבת של ישראל אינה סבירה.[[43]](#footnote-43)

אל מול זאת, לאחר החלטת הקבינט בישראל לצאת למבצע ביום רביעי שקדם לו, היו הדלפות שהביאו את חמאס לנקוט באמצעי זהירות ולפנות את האתרים, אשר חלקם יועדו לתקיפה.[[44]](#footnote-44) לעומת זאת, בצה"ל היה מידור קפדני והמידע בדבר התקיפה הצפויה לא הועבר לדרגים המבצעיים (אוגדה ומטה) לפני התקיפה האווירית שפתחה את המבצע – והדבר נלקח בחשבון בעת תכנון המבצע, שכן הפעולה הקרקעית תוכננה להיערך רק ארבעה ימים ומעלה לאחר התקיפה האווירית בשל הצורך להעביר כוחות מגזרות אחרות לרצועת עזה (שלא קיבלו התראה מוקדמת על המבצע).[[45]](#footnote-45)

לכך, תרמה גם פעילות הונאה והטעייה שביצע הדרג המדיני בישראל; בהודעה שיצאה עם סיום ישיבת קבינט שנערכה ביום רביעי, שלושה ימים לפני תחילת המבצע, הייתה רק שורה אחת בנוגע לרצועת עזה, בין יתר הנושאים שהוצגו בה ובעיקר הוצאתם מחוץ לחוק של ארגונים אסלאמיים רבים. זאת ועוד, ביום חמישי הודיעה לשכת שר הביטחון על פתיחתם של המעברים מישראל לרצועה ועל ההיתר להכניס סיוע אל תחומיה וכן לשכת ראש הממשלה הודיעה כי ביום ראשון שלאחר מכן יתקיימו עוד דיונים שיעסקו בהחלטה בדבר הפעולה הצפויה ברצועת עזה. לכך הצטרף גם שחרור חלק מחיילי צה"ל הסדירים לאורך גבול הרצועה לקראת השבת שבה נפתח המבצע, בכדי לשדר "עסקים כרגיל".[[46]](#footnote-46)

עד כדי כך הבינה ישראל את הסתמכותה של חמאס על התקשורת הגלויה, עד שהפעילות הקרקעית תוכננה מלכתחילה ליום ה' שלאחר התקיפה האווירית, אך בשל מזג אוויר לא מתאים נדחתה ליום ו'. חרף זאת, דיווח של הפרשן הצבאי של ערוץ 2 דאז, כי הפעולה הקרקעית צפויה להתחיל ביום ו', הביאה לדחייתה ליום שבת. כל זאת, מתוך אותה הנחת יסוד כי בכל הנוגע להיבטים אסטרטגיים הנוגעים לקבלת החלטה לפתיחה במבצע או הפיכתו למבצע יבשתי – חמאס ניזון מהתקשורת הגלויה, ועל כן סביר שמידע זה נקלט על ידו.[[47]](#footnote-47)

אם כן, ניתן לומר שכישלונה של חמאס להעריך את פתיחת מבצע "עופרת יצוקה" נובע משילוב של שני מרכיבים; מרכיב איסופי, כלומר היעדר מקורות מידע איכותיים ואינטימיים באשר לקבל ההחלטות בישראל לצד תהליכי מידור, הונאה והטעייה בישראל ומרכיב קונספטואלי, כלומר ניתוח שגוי של מערכת השיקולים הישראלית בעת הזו. התוצאה הייתה הרת אסון לארגון והביאה אותו לספיגת מכה ממשית כבר בתחילת המבצע.

מספר שנים עברו, וב2012 חמאס מצא את עצמו שוב מופתע. לאחר תקופת הסלמה . גם כאן, על אף תקופת מתיחות בין הצדדים, ניתן לומר בבירור כי חמאס לא צפה שישראל תבצע את הצעד הזה, שכן אם היה צופה – מובן מאליו שג'עברי לא היה נוסע, חשוף לחלוטין ונתון לפגיעה, ברחובות עזה. במקרה המדובר נראה כי לחמאס היו יותר סיבות להעריך, לפחות כתרחיש אפשרי, את אפשרות ההסלמה מצד ישראל. מעבר לחווית הכישלון המרה ממבצע "עופרת יצוקה", שמצופה היה שתביא לזהירות יתר, הרי שעסקת שליט כבר הושלמה והחשש מפגיעה בחייל החטוף לא הייתה קיימת כגורם מרסן עבור ישראל. זאת ועוד, בעת ההיא, מערכת "כיפת ברזל" כבר הוכיחה יעילות רבה במניעת פגיעה בעורף הישראלי מפני רקטות שמשוגרות מרצועת עזה, והחשש מפגיעה אינטנסיבית בעורף כשיקול מרסן כלפי ישראל – אף הוא פחת משמעותית.

מאידך, בנקודת הזמן בה התחיל המבצע ישראל הייתה בעיצומה של מערכת בחירות, לאחר התפזרות הכנסת באוקטובר 2012 בדרך לבחירות נוספות שנערכו בינואר 2013. אמנם גם כאן כבר למוד ניסיון ממבצע "עופרת יצוקה", שאף הוא יצא לדרך בתקופת בחירות, אך ייתכן כי העובדה שבמצרים שרר החל מאוגוסט 2012 משטר פרו-חמאס של האחים המסלמים, בראשות מחמד מרסי, הביא למחשבה שישראל תימנע מיציאה למבצע במציאות הגאו-פוליטית השונה מאז נפילת מבארכ. זאת ועוד, ניכר חמאס העריך שפני ישראל לא למלחמה בעת הזו, גם בשל הטעיה שבוצעה מהצד הישראלי, אשר על פי דברי שר הביטחון דאז, ברק, הייתה הן במרחב הגלוי והן בדרכים חשאיות יותר. בין הדרכים הגלויות ניתן למנות ביקור של רה"מ ושר הביטחון בגבול הצפון, בשיא המתיחות ובבוקר חיסול אלג'עברי, בכדי להעביר את הקשב אל הזירה הצפונית. לכך יש להוסיף את התבטאותו של השר בני בגין, אחד מחברי פורום "התשיעיה", בו התקבלו ההחלטות בסוגיות ביטחוניות, כי על הממשלה לנהוג באיפוק ובריסון וכי יש לבחור זמן נכון במערכת שיקולים מורכבים.[[48]](#footnote-48) גם כאן, ההונאה שחלק משמעותי ממנה התבצע בתקשורת הגלויה, הייתה, אפקטיבית והביאה להורדת כוננות זמנית בחמאס ולהערכה שגויה שלו בדבר מעשיה הצפויים של ישראל.

**Conclusion**

מאמר זה מנתח כיצד חמאס השתמשה באופן נרחב בOSINT בכדי לאסוף מידע על ישראל לאורך שנות העימות בין שני הצדדים. המודיעין שנאסף באופן זה שימש את חמאס לצרכים מגוונים שונים; מידע שסייע להוצאה לפעול של פיגועי טרור, מידע שעזר לארגון להיערך לעימות עם ישראל ומידע ששימש לגיבוש תמונת המצב האסטרטגית ביחס לישראל ותכניותיה כלפי רצועת עזה. בתוך כך, ניצלה חמאס את הפתיחות התקשורתית היחסית שיש בישראל כמדינה דמוקרטית ומביאה לכך שמידע ביטחוני רב ומגוון מצוי גלוי לעין כל, ובכך קיבלה לידיה מידע ערכי בדרך נגישה, פשוטה וזולה.

עם זאת, הוא גם ממחיש את המגבלות המודיעיניות של חמאס בהשגת מידע ערכי שקשור להיבטים אסטרטגיים ותהליכי קבלת החלטות של ישראל. ההתבססות של חמאס על OSINT לצורך מודיעיני זה הביאה לכשלים בהערכה של הפעילות הישראלית ופגעה קשות בארגון. חולשה זו זוהתה גם על ידי ישראל והביאה לניצולה לשם ביצוע פעילות הונאה מוצלחת שאפשרה הפתעה שתורגמה להישגים ממשיים עבורה בעימות מול חמאס.

ניתוחה של פעילות המודיעין של שחקן לא-מדינתי בדיסציפלינה מסוימת, הנעשה במאמר זה, הוא נדבך נוסף בתשתית המתפתחת של המחקר הנוגע למודיעין של ארגונים לא מדינתיים. כפי שהולך ומתברר, מדובר בתופעה בעלת מאפיינים ייחודיים ומחייבת המשך מחקר ופיתוח בכדי להתחקות אחריה במלואה ולהעלותה למודעות בשיח האקדמי, הממסדי-ביטחוני והציבורי.

1. John A. Gentry, “Toward a Theory of Non-State Actors' Intelligence,” *Intelligence and National Security*, Vol. 31, No. 4, 2016, pp. 465-469. [↑](#footnote-ref-1)
2. Joshua Kilber, “Terrorist group structures: Balancing security and efficiency,” in Andrew Silke (ed.), *Routledge Handbook of Terrorism and Counterterrorism,* London: Routledge, 2018, pp. 165-173. [↑](#footnote-ref-2)
3. Ekaterina Stepanova, *Terrorism in Asymmetrical Conflict Ideological and Structural Aspects, (*New York: Oxford University Press, 2008), pp. 5-23. [↑](#footnote-ref-3)
4. David Strachan-Morris, “Developing theory on the use of intelligence by non-state actors: Five case studies on insurgent intelligence,” Intelligence and National Security, Vol. 34, No. 7, 2019, pp. 980-984 [↑](#footnote-ref-4)
5. See Hamas's leaflets during the first Intifadha in Shaul Mishal and Reuben Aharoni, *Speaking Stones: Communiqués from the Intifada Underground* (New York: Syracuse University Press. 1994) pp. 201-286. [↑](#footnote-ref-5)
6. Tomer Mozes & Gabriel Weimann, "The E-Marketing Strategy of Hamas," *Studies in Conflict & Terrorism*, Vol. 33, No. 3 (2010), pp. 211-225. [↑](#footnote-ref-6)
7. For a review and demonstration of Hamas' intelligence evolution see Netanel Flamer," 'An Asymmetric Doubling': A Non-state Actor Organization Using the Method of Doubling Sources against a State-The Case of Palestinian Hamas against Israeli Intelligence," *International Journal of Intelligence and Counterintelligence*, forthcoming. [↑](#footnote-ref-7)
8. Stevyn D. Gibson, "Exploring the Role and Value of Open Source Intelligence," in Christopher Hobbs, Matthew Moran & Daniel Salisbury (eds.), *Open Source Intelligence in the Twenty-One Century, (*New York & Hampshire: Palgrave Macmillan, 2014), pp. 9-10. [↑](#footnote-ref-8)
9. Eliot A. Jardines, "Open Source Intelligence," in Mark M. Lowenthal and Robert M. Clark (eds.), *The 5 Disciplines of Intelligence Collectionm,* California: CQ Press, 2016, pp. 5-6. [↑](#footnote-ref-9)
10. HCJ 680/88, Schnitzer v. Chief Military Censor, 10 January 1989. <https://versa.cardozo.yu.edu/opinions/schnitzer-v-chief-military-censor> [↑](#footnote-ref-10)
11. See Former Chief Censor of the state of Israel, Brig. Gen. (Res.) Sima Vaknin-Gil, "הצנזורה בישראל – התאמת דגם הצנזורה והתשתית החוקית לנורמה הנוהגת בישראל" , *משפט וצבא* 21, ינואר 2015, במיוחד עמ' 146-117. . [↑](#footnote-ref-11)
12. *Final Report of the Commission to Investigate the Lebanon Campaign in 2006* – Vol. 1, January 2008, p. 465 [Hebrew]. [↑](#footnote-ref-12)
13. Ibid. [↑](#footnote-ref-13)
14. אביבה שאבי ורוני שקד, **חמאס: מאמונה באללה לדרך הטרור** (ירושלים: כתר, 1994), עמ' 284. [↑](#footnote-ref-14)
15. שם, עמ' 175-174. [↑](#footnote-ref-15)
16. Zahir 'Ali Jabarin, *H*akaiat al-Dam min Sharaiin al-Qassam (Dimashk: Muasasat falistin li-l-Thikafa, 2012), pp. 53,55. [↑](#footnote-ref-16)
17. Jamil Wadi, *Butulat al-Qassamia*, (['aza]: Kataaib al-Shahid 'Iz al-Din al-Qassam, 1993), pp. 5-7, 11, 13. [↑](#footnote-ref-17)
18. Ibid., pp. 98-100. [↑](#footnote-ref-18)
19. Muhammad 'arman, *Muhandesu al-Maut* (n.p.: Dar al-Nur Li-l-nashr, 2007), pp. 13-14,21. [↑](#footnote-ref-19)
20. Ibid., p. 15. [↑](#footnote-ref-20)
21. Al-Maktab al-I'lami liKataaib al-Qassam, "I'tarafat sahayonia Bi-al-Fashal amam al-Qassam", *Humat al-Thughur*, 'adad 1, December 20, 2004, p. 3. [↑](#footnote-ref-21)
22. Al-Maktab al-I'lami liKataaib al-Qassam, "I'tarafat sahayonia – Haarits: al-Kyan 'ala Shafa Harb Ahlia Bisabab Khutat al-Infisal", *Humat al-Thughur*, 'adad 3, January 13, 2005, p. 1. [↑](#footnote-ref-22)
23. Al-Maktab al-I'lami liKataaib al-Qassam, "Khabar al-usbu': Intihar Jundi Sahayoni fi Qa'idatihi al-'askaria ", *Humat al-Thughur*, 'adad 3, January 13, 2005, p. 2. [↑](#footnote-ref-23)
24. סלימאן אלשאפעי, **השבוי – מבט מעזה** (תל אביב: למשכל, 2009), עמ 45. [↑](#footnote-ref-24)
25. Daairat al-Istakhbarat al-'askari fi Kataaib al-Shahid 'Iz al-Din al-Qassam, "Shuun Israailiah", 'adad 136, February 18, 2010, Back cover. [↑](#footnote-ref-25)
26. שם, עמ' 1. [↑](#footnote-ref-26)
27. שם, עמ' 15-3. [↑](#footnote-ref-27)
28. שם, עמ' 16. [↑](#footnote-ref-28)
29. Daairat al-Istakhbarat al-'askari fi Kataaib al-Shahid 'Iz al-Din al-Qassam, " 'ala Hamish al-Ahdath", April 7, 2008. [↑](#footnote-ref-29)
30. אלשאפעי, **השבוי**, עמ' 185-184. [↑](#footnote-ref-30)
31. Daairat al-Istakhbarat al-'askari fi Kataaib al-Shahid 'Iz al-Din al-Qassam, "al-Mashhad al-Israaili 184", [November 2011]. [↑](#footnote-ref-31)
32. שם. [↑](#footnote-ref-32)
33. Al-Maktab al-I'lami liKataaib al-Qassam, "al-Mashhad al-Israaili 264", [July 2013].

    המהדורות בהפקת משרד ההסברה ערוכות באופן שונה, כך שכל כתבה מסוקרת בנפרד, על כן במראי המקום של חמש המהדורות הבאות לא מצוין טווח הזמן של המידע המובא שכן לא מדובר בסרט כבמתכונת הקודמת. [↑](#footnote-ref-33)
34. Sedaa al-Shari' ", Channel *al-Aqsa,* March 25, 2007." [↑](#footnote-ref-34)
35. Channel *al-Aqsa,* May 13, 2007. [↑](#footnote-ref-35)
36. Channel *al-Aqsa,* September 15, 2007. [↑](#footnote-ref-36)
37. *Fox News*, 6 בדצמבר 2007. [↑](#footnote-ref-37)
38. על הרקע למבצע והמהלכים ביומו הראשון ראו "מבצע עופרת יצוקה – עדכון מס' 1", מרכז המידע למודיעין ולטרור שבמרכז למורשת המודיעין, 28 בדצמבר 2008. [↑](#footnote-ref-38)
39. שלומי אלדר, **להכיר את החמאס** (כתר: ירושלים, 2012), עמ' 297. [↑](#footnote-ref-39)
40. שם, עמ' 295,290. [↑](#footnote-ref-40)
41. שם, עמ' 296. [↑](#footnote-ref-41)
42. Yoram Cohen and Jeffrey White, "Hamas in Combat: The Military Performance of the Palestinian Islamic Resistance Movement", *The Washington Institute for Near East Policy,* Policy Focus No. 97*, October 2009, pp. 5-6*  [↑](#footnote-ref-42)
43. יואב גלנט (מפקד פיקוד הדרום בצה"ל בעת מבצע "עופרת יצוקה") בהרצאה במסגרת מכון פישר - "אלוף (מיל) יואב גלנט - על מבצע עופרת יצוקה", *Youtube*, 7 ביולי 2012, 15:22-13:20. <https://www.youtube.com/watch?v=_H259wn8EBk> [↑](#footnote-ref-43)
44. גבי אשכנזי (רמטכ"ל צה"ל בעת מבצע "עופרת יצוקה") בהרצאה במכון פישר - "רא"ל גבי אשכנזי על מבצע עופרת יצוקה", *Youtube*, 7 ביולי 2012, 19:25-17:45. <https://www.youtube.com/watch?v=D5XsEyYV-nE> [↑](#footnote-ref-44)
45. "אלוף (מיל) יואב גלנט - על מבצע עופרת יצוקה", 28:31-27:52. [↑](#footnote-ref-45)
46. "רא"ל גבי אשכנזי על מבצע עופרת יצוקה", 19:25-17:45; ברק רביד, "עופרת יצוקה: חשאיות הונאה והטעייה, כך יצא לדרך המבצע", *הארץ*, 27 בדצמבר 2008. <https://www.haaretz.co.il/news/politics/1.1369969> [↑](#footnote-ref-46)
47. "אלוף (מיל) יואב גלנט - על מבצע עופרת יצוקה", 29:20-28:35. [↑](#footnote-ref-47)
48. עדות אשרף אלעג'מי, השר לענייני אסירים לשעבר ברש"פ ואהוד ברק, שר הביטחון בזמן המבצע המובאת בסרטם של נתי דינר ואורי בר-און, **שמיים בצבע אדום – מערכה שלישית, מתנה משמיים פרק 3**, *כאן 11*, שודר באוגוסט 2020, 51:06-48:50. <https://www.youtube.com/watch?v=gA_MJYb3zdE>; אודי סגל, "מתחת לפני השטח: תרגיל ההטעיה הישראלי שקדם למבצע בעזה", *חדשות 12*, 15 בנובמבר 2012. <https://www.mako.co.il/news-military/security/Article-812624f87c00b31004.htm>; אבנר גולוב, " ההרתעה הישראלית — מטרה שהושגה?", בתוך שלמה ברום (עורך), **לאחר מבצע "עמוד ענן"**, *INSS,* דצמבר 2012, עמ' 25-22. [↑](#footnote-ref-48)